**SMÅBILETE**

**EI FORESTILLING BYGD PÅ TEKSTAR AV KRISTOFER UPPDAL**

*Ramma rundt 1.mai-arrangementet på Steinkjer i 2025 er Steinkjer sin store forfattar - arbeidardiktaren Kristofer Uppdal.*

*Arrangementet startar med tale ved bautaen og ender med ein times framsyning basert på Kristofer Uppdals forfattarskap på Klubbscenen i Samfunnshuset kl. 16.00.*

*Utgangspunktet for idéen til forestillinga er Magnar Grøndals korkomposisjonar på dikt av Uppdal, m.a. diktet «Småbilete», som også har gitt tittelen til framsyninga.*

***Skodespelar Hildegunn Eggen*** *presenterer eit fint utval av tekstar.*

***Sparbu Songlag*** *framfører komposisjonar av Magnar Grøndal, m.a. Gjentelaug, Til ein bonde, I ville skogja og Småbilete.*

***John Pål Inderberg*** *trakterer saksofonen. Han vil legge musikk til mange av tekstane, m.a. Hildegunns tolking av «Bloddråpetrall».*

***Svein Kåre Haugen*** *improviserer og leikar seg med trekkspellet og fargelegg stemningar rundt kor og skodespelar.*

***Kirsten Knedal Andersen*** *står for idé og prosjektleiing for framsyninga. Ho har det musikalske ansvaret og har lagt Grøndals materiale til rette for koret.*

*Arrangør: Kristofer Uppdals venner i samarbeid med 1.-maikomiteen 2025 i Steinkjer og Sparbu songlag*